
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ρύθμιση χρεών πλημμυροπαθών οφειλετών της Δ.Ο.Υ. 

Λαμίας. 1 

Μεταβίβαση αρμοδιοτήτων στο Γενικό Γραμματέα Ζωι¬ 
κής και Αλιευτικής Παραγωγής, Κτηνιατριακής, Γε¬ 
ωργικών Εφαρμογών και Έρευνας. 2 

Έκτακτη οικονομική ενίσχυση σε ανέργους - απολυ¬ 
μένους από τις επιχειρήσεις «ΝΑΥΠΗΓΕΙΑ ΕΛΕΥΣΙ¬ 
ΝΑΣ ΚΑΙ ΣΚΑΡΑΜΑΓΚΑ». 3 

Κατάρτιση προγράμματος επιδότησης ιδιωτικών επι¬ 
χειρήσεων για την πρόσληψη πτυχιούχων τριτοβάθ¬ 
μιας εκπαίδευσης . 4 


Εξόφληση τρεχουσών και καθυστερούμενων εισφορών 
προς Οργανισμός Κοινωνικής Ασφάλισης αρμοδιό¬ 
τητας Υπουργείου Εργασίας και Κοινωνικών Ασφα¬ 
λίσεων, επιχειρήσεων της επαρχίας Κόνιτσας που 
υπέστησαν ζημιές από τους σεισμούς της 26ης Ιου¬ 


λίου 1996 .:. 5 

Χορήγηση καρτών μετακίνησης σε άτομα με Ειδικές 
Ανάγκες για το έτος 1997 . 6 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 1022664/1880-20/0016 (1) 

Ρύθμιση χρεών πλημμυροπαθών οφειλετών της Δ.Ο.Υ. 

Λαμίας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παραγράφου 5 του πέμπτου άρθρου 
του Ν. 2275/1994 (ΦΕΚ 238Α') με την οποία παρέχεται 
εξουσιοδότηση στον Υπουργό Οικονομικών σε εξαιρετι¬ 
κές περιπτώσεις σεισμών πλημμυρών ή άλλων θεομηνιών, 
από τις οποίες προκαλούνται σημαντικές ζημιές σε με¬ 
γάλο αριθμό φορολογουμένων να εκδίδει αποφάσεις του 
με τις οποίες ν’ αναστέλλεται στις πληγείσες περιοχές η 
είσπραξη των ληξιπροθέσμων χρεών προς το Δημόσιο για 
χρονικό διάστημα μέχρι έξι (6) μηνών και να ρυθμίζεται η 
καταβολή των χρεών αυτών μέχρι είκοσι τέσσερες (24) 
μηνιαίες δόσεις, με μερική ή ολική απαλλαγή από τις προ¬ 
σαυξήσεις εκπρόθεσμης καταβολής που αναλογούν κατά 


τις διατάξεις του ΚΕΔΕ. 

2. Τη διάταξη της παραγρ. 5 του άρθρου 22 του Ν. 
2020/1992 (ΦΕΚ 34Α') με την οποία παρέχεται εξουσιο¬ 
δότηση στον Υπουργό Οικονομικών να παρατείνει με από¬ 
φαση τις προθεσμίες που ορίζονται από τις κείμενες φο¬ 
ρολογικές διατάξεις για υποβολή φορολογικών δηλώσεων 
σε εξαιρετικές περιπτώσεις. 

3. Την αριθ. 1107147/1239/0006Α/4.10.96 (ΦΕΚ 
922/13/96) κοινή απόφαση του Πρωθυπουργού και 
Υπουργού Οικονομικών με την οποία χορηγούνται αρμο¬ 
διότητες στους Υφυπουργούς Οικονομικών. 

4. Το γεγονός ότι οι πλημμύρες της 12ης Ιανουάριου 
1997 είχαν σαν αποτέλεσμα ν' απορρυθμιστεί η οικονο¬ 
μική και κοινωνική ζωή της πληγείσσς περιοχής Λαμίας και 
υπάρχει ανάγκη ενίσχυσης των πληγέντων, αποφασί¬ 
ζουμε: 

Α. Χρέη προς το Δημόσιο οφειλετών της πλημμυροπα- 
θούς περιοχής Λαμίας Ν. Φθιώτιδας που έχουν βεβαιωθεί 
και έχουν καταστεί ληξιπρόθεσμα μέχρι 31.12.1996 στη 
Δ.Ο.Υ. Λαμίας ρυθμίζονται και καταβάλλονται από τους 
υπόχρεους σε είκοσι τέσσερες (24) κατ’ ανώτατο όριο 
ίσες μηνιαίες δόσεις με ποσό κάθε δόσης όχι μικρότερη 
των 20.000 δρχ. 

Τα χρέη που υπάγονται στη ρύθμιση αυτή δεν επιβαρύ¬ 
νεται με προσαυξήσεις εκπρόθεσμης καταβολής κατά τις 
διατάξεις του ΚΕΔΕ. 

Διευκρινίζουμε ότι στην έννοια των προσαυξήσεων εκ¬ 
πρόθεσμης κοταβλής δεν υπάγονται και οι τυχόν συμβατι¬ 
κοί τόκοι που υπολογίζονται επί των φόρων κεφαλαίου ή 
εξ υπερημερίας τόκοι. 

Προϋπόθεση για την υπαγωγή στη ρύθμιση αυτή αποτε¬ 
λούν: 

α) Η υποβολή αίτησης από τους ενδιαφερομένους μέχρι 
20 Μαρτ. 1997 και β) η προσκόμιση βεβαίωσης της νο¬ 
μαρχίας ή του αρμόδιου Επιμελητηρίου από την οποία να 
προκύπτει ότι ο ενδιαφερόμενος οφειλέτης έχει υποοτεί 
ζημίες από τις πλημμύρες αυτές. 

Η πρώτη δόση της ρύθμισης πρέπει να καταβληθεί έως 
και 31 Μαρτ. 1997 ενώ οι επόμενες δόσεις την τελευταία 
εργάσιμη ημέρα των επόμενων μηνών. 

Κατά τα λοιπά ισχύουν οι διατάξεις των παραγρ. 7 έως 
και 13 του άρθρ. 15 Ν. 2198/1994 (ΦΕΚ 43Α’). 

Στην εν λόγω ρύθμιση μπορούν να υπαχθούν και όσοι 
οφειλέτες έχουν ρυθμίσει χρέη τους σύμφωνα με το άρ¬ 
θρο 21 παρ. 2 Ν. 2443/1996 (ΦΕΚ 265 Α') εφόσον έχουν 

τις προϋποθέσεις. 

Β. Χρέη προς το Δημόσιο των αναφερόμενων ανωτέρω 
οφειλετών που έπρεπε να καταβληθούν από 12.1.1997 
μέχρι και 20.2.1997 για κάθε είδους οφειλή με βάοη δή¬ 
λωση των υποχρέων συμπεριλαμβανομένων και των δηλώ¬ 
σεων Φ.Π.Α. μπορούν να καταβληθούν σε έξι (6) άτοκες 
ίσες μηνιαίες δόσεις από τις οποίες η πρώτη με την υπο¬ 
βολή δήλωσης στην αρμόδια Δ.Ο.Υ. που πρέπει να γίνει 
έως 20.3.1997 και οι υπόλοιπες δόσεις την τελευταία ερ¬ 
γάσιμη ημέρα των επόμενων μηνών. 

Η παράληψη καταβολής μιας δόσης έχει ως συνέπεια 
την απώλεια του δικαιώματος της καταβολής σε δόσεις 
και την καταβολή του υπόλοιπου ποσού της οφειλής εφά¬ 
παξ επιβαρυνομένου με προσαυξήσεις εκπρόθεσμης κα¬ 
ταβολής από τη λήξη της ημερομηνίας καταβολής της α' 
δόσης. 

Γ. Οι διατάξεις της παρούσας απόφασής μας, εφαρμό¬ 
ζονται ανάλογα και για επιχειρήσεις που έχουν την κύρια 
εγκατάστασή τους αποκλειστικά στις περιοχές χωρικής 
αρμοδιότητας της Δ.Ο.Υ. Λαμίας ανεξάρτητα από την 
Δ.Ο.Υ. στην οποία υπάγεται η έδρα της επιχείρησης. 

Δ. Από τις διατάξεις της παρούσας απόφασης προκα- 
λείται απώλεια εσόδων του Κρατικού Προϋπολογισμού 
λόγω μη είσπραξης προσαυξήσεων εκπρόθεσμης καταβο¬ 
λής το μέγεθος της οποίας δεν μπορεί να υπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Φεβρουάριου 1997 

Ο ΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αριθ. 282530 (2) 

Μεταβίβαση αρμοδιοτήτων στο Γ ενικό Γ ραμματέα Ζωικής 

και Αλιευτικής Παραγωγής, Κτηνιατριακής, Γεωργικών 

Εφαρμογών και Έρευνας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Των άρθρων 16, 25, 26 όπως τροποποιήθηκε με το 
άρθρο 8 του Ν. 2026/92 και 29 του Ν. 1558/85 «Κυβέρ¬ 
νηση και Κυβερνητικά Όργανα» (Α 137). 

β) Του άρθρου 81 του Ν. 1892/90 «Για τον εκσυγχρονι¬ 
σμό και την ανάπτυξη και άλλες διατάξεις (Α. 101). 

γ) Του Προεδρικού Διατάγματος 402/88 «Οργανισμός 
του Υπουργείου Γεωργίας» (Α. 187), όπως τροποποιή¬ 
θηκε και συμπληρώθηκε μεταγενέστερα και ιδίως με τις 
διατάξεις του αριθ. 385 Π.Δ. «Συμπλήρωση και τροποποί¬ 
ηση διατάξεων του Π.Δ. 402/1988 «Οργανισμός Υπουρ¬ 
γείου Γεωργίας» (Α' 187). 

δ) Του Προεδρικού Διατάγματος υπ’ αριθ. 35/1992 
«Σύσταση στο Υπουργείο Γεωργίας Γενικής Γραμματείας 
Ζωικής και Αλιευτικής Παραγωγής, Κτηνιατρικής, Γεωργι¬ 
κών Εφαρμογών και Έρευνας, τροποποίηση διατάξεων 
του Π.Δ. 402/1998 «Οργανισμός Υπουργείου Γεωργίας 
(Α' 17). 

ε) Του άρθρου 27 του Ν. 2081 /92 (Α. 154) με το οποίο 
προστέθηκε το άρθρο 29Α στο Ν. 1558/1985, για τον 
έλεγχο των δαπανών που προκαλούν οι κανονιστικές διοι¬ 
κητικές πράξεις, ως και το γεγονός ότι από την παρούσα 


απόφαση δεν προ καλείται δαπάνη εις βάρος του Κρατικού 
Προϋπολογισμού. 

2. Τη με αριθ. 377083/30.11.1990 κοινή απόφαση των 
Υπουργών Προεδρίας της Κυβέρνησης και Γεωργίας 
«εξαίρεση διοικητικών πράξεων ή εγγράφων του Υπουρ¬ 
γείου Γεωργίας από τον περιορισμό των υπογραφών της 
παρ. 1 του άρθρ. 81 του Ν. 1892/90» (Α’ 761). 

3. Την ανάγκη διασφάλισης του συντονισμού, της παρα¬ 
κολούθησης και εφαρμογής των δραστηριοτήτων και κα¬ 
θεστώτων που έχουν σχέση με την υλοποίηση του ολο¬ 
κληρωμένου Συστήματος Διαχείρισης και Ελέγχου που 
έχει θεσπισθεί με Κοινοτική Νομοθεσία, αποφασίζουμε: 

1. Μεταβιβάζουμε στο Γενικό Γραμματέα Ζωικής και 
Αλιευτικής Παραγωγής, Κτηνιατρικής, Γεωργικών Εφαρ¬ 
μογών και Έρευνας την αρμοδιότητα Ελέγχου Παρακο¬ 
λούθησης και υπογραφής των διοικητικών πράξεων που 
έχουν σχέση με την εφαρμογή των δραστηριοτήτων και 
καθεστώτων του Ολοκληρωμένου Συστήματος Διαχείρι¬ 
σης και Ελέγχου το οποίο έχει θεσπισθεί με την κοινοτική 
νομοθεσία. 

2, Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Φεβρουάριου 1997 

Ο ΥΠΟΥΡΓΟΣ 

ΣΤΕΦΑΝΟΣ ΤΖΟΥΜΑΚΑΣ 
-♦- 

Αριθ. 33254 (3) 

Έκτακτη οικονομική ενίσχυση οε ανέργους - απολυμέ¬ 
νους από τις επιχειρήσεις «ΝΑΥΠΗΓΕΙΑ ΕΛΕΥΣΙΝΑΣ 

ΚΑΙ ΣΚΑΡΑΜΑΓΚΑ». 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 46 τυ Ν. 2695/53 όπως συ¬ 
μπληρώθηκε με το άρθρο 38 του Ν. 2224/94. 

2. Το άρθρο 27 του Ν. 2081/92 (ΦΕΚ 154/Α/10.9.92) 
με το οποίο προστέθηκε νέο άρθρο, το άρθρο 29Α στο Ν. 
1558/85 «Κυβέρνηση και Κυβερνητικά Όργανα». 

3. Τη διάταξη του άρθρου 1 παρ. 11 του Ν. 2302/95 με 
την οποία ρυθμίζονται θέματα κοινωνικής προστασίας και 
αφορούν το υπαλληλικό και εργατικό προσωπικό των Ναυ¬ 
πηγείων Ελευσίνας και Σκαραμαγκά. 

4. Την αριθ. 34785/24.12.96 απόφαση του Υπουργού 
Εργασίας και Κοινωνικών Ασφαλίσεων «Έκτακτη οικονο¬ 
μική ενίσχυση σε 31 πρώην εργαζόμενους στα Ναυπηγεία 
Ελαυσίνας και Σκαραμαγκά». 

4. Την αριθ. 198/6.11.97 απόφαση του Δ.Σ. του ΟΑΕΔ 
(αριθ. συνεδρ. 6/11.2.97) που μας υποβλήθηκε με το 
αριθ. Β103211/14.2.97 έγγραφό του, αποφασίζουμε: 

Εγκρίνουμε την καταβολή έκτακτης οικονομικής ενί¬ 
σχυσης σε ανέργους - απολυμένους από τις επιχ/σεις 
Ναυπηγεία Ελευσίνας και Σκαραμαγκά, ως εξής: 

1. Την έγκριση δαπάνης 100.000 δρχ. με σκοπό να κα¬ 
λυφθεί η προκύπτουσα διαφορά από την προηγούμενη 
υπουργική απόφαση 34785/24.12.97. 

2. Την καταβολή του ποσού των 200.000 δρχ. σε απο¬ 
λυόμενο από την επιχ/ση «Ναυπηγεία Ελευσίνας» την 
30.9.96 και 

3. Την καταβολή του ποσού των 100.00X3 δρχ., σε απο¬ 
λυόμενο την 30.12.96, για την αντιμετώπιση βασικών οι¬ 
κονομικών τους προβλημάτων επειδή είναι άνεργοι και 
από την 3.2.96 εντάχθηκαν σε πρόγραμμα επανακατάρτι- 
σης στην ειδικότητα πληροφορικής. 

Η σχετική δαπάνη ανέρχεται σε 400.000 δρχ. και βαρύ¬ 
νει τον ΚΑ 2637. 

Υπόλογος διαχειρίστρια ορίζεται η Προϊσταμένη της ΤΥ 
Ελευσίνας ΕΛΕΝΗ ΝΙΚΗΤΑ. 

Να εκδοθεί χρηματικό ένταλμα προπληρωμής και η 
απόδοση λογ/σμού να γίνει μέχρι 30.4.97. 

Προκειμένου να γίνει καταβολή μέσω Περιφ/κής Δ/ 
νσης Αττικής και Νήσων, μεταφέρουμε ποσό δρχ. 
400.000 από τον ΚΑ 2637 του Προϋπολογισμού της Διοί¬ 
κησης στον αντίστοιχο ΚΑ του προϋπολογισμού της Πε- 
ριφ/κής Δ/νσης Αττικής και Νήσων. 

Η δαπάνη αυτή δε βαρύνει τον κρατικό προϋπολογισμό 
και δεν εμπίπτει στις διατάξεις της παρ. 3 του άρθρου 22 
του Ν. 2362/95 (περί Δημοσίου Λογιστικού). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Φεβρουάριου 1997 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 

- »- 

Αριθ. 33197 (4) 

Κατάρτιση προγράμματος επιδότησης ιδιωτικών επιχειρή¬ 
σεων για την πρόσληψη πτυχιούχων τριτοβάθμιας εκ¬ 
παίδευσης. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 7 του Ν. 2434/96 “Μέτρα 
πολιτικής για την απασχόληση και την επαγγελματική εκ¬ 
παίδευση και κατάρτιση». (ΦΕΚ 188) 

2) Το άρθρο 27 του Ν. 2081 /92 (ΦΕΚ 154/Α/10.9.92), 
με το οποίο προστέθηκε νέο άρθρο, το άρθρο 29Α, στο Ν. 
1558/85 «Κυβέρνηση και Κυβερνητικά Όργανα». 

3) Την υπ’ αριθ. 129/28.1.97 απόφαση του Δ.Σ. του 
ΟΑΕΔ (αριθ. συνεδρ. 4/28.1.97) που μας υποβλήθηκε με 
το υπ' αριθ. Β. 102547/6.2.97 έγγραφό του, αποφασί¬ 
ζουμε: 

1. Καταρτίζουμε πρόγραμμα επιδότησης ιδιωτικών επι¬ 
χειρήσεων για την πρόσληψη (5.000) πτυχιούχων Τριτο¬ 
βάθμιας Εκπαίδευσης, κατόχων διπλώματος Ινστιτούτων 
Επαγγελματικής Κατάρτισης και πτυχιούχων Τεχνικών 
Επαγγελματικών Λυκείων και Μέσων Τεχνικών Επαγ/κών 
Σχολών που θα απασχοληθούν για την απόκτηση επαγγελ¬ 
ματικής εμπειρίας στην ειδικότητα του κλάδου τους. 

2. Στο πρόγραμμα είναι δυνατόν να ενταχθούν ιδιωτικές 
επιχειρήσεις ανεξαρτήτως κλάδου οικονομικής δραστη¬ 
ριότητας με την προϋπόθεση ότι το αργότερο εντός δύο 
(2) μηνών από την ημέρα πρόσληψης μισθωτού της ως 
άνω κατηγορίας υποβάλλουν στην πληοιέστερη του τόπου 
απασχόλησης Υπηρεσία του ΟΑΕΔ - αίτηση με τα απαραί¬ 
τητα δικαιολογητικά. 

ΠΡΟΫΠΟΘΕΣΕΙΣ ΥΠΑΓΩΓΗΣ 

3. Οι νεοπροσληφθέντες πρέπει να είναι: 


α. Έλληνες υπήκοοι ή υπήκοοι κρότους μέλους της Ε.Ε. 
ή Έλληνες ομογενείς που απασχολούνται νόμιμα στην Ελ¬ 
λάδα ή να εμπίπτουν στο άρθρο 11 του ΚΑΝ/ΕΟΚ/1612/ 
68 . 

β. Πτυχιούχοι της τριτοβάθμιας εκπαίδευσης (Ανωτάτης 
και Ανωτέρας), ή κάτοχοι διπλώματος των Ινστιτούτων 
Επαγγελματικής Κατάρτισης, πτυχιούχοι των Τεχνικών και 
Επαγγελματικών Λυκείων ή των Μέσων Τεχνικών Επαγ¬ 
γελματικών Σχολών. 

γ. Ηλικίας μέχρι (30) ετών οι πτυχιούχοι της τριτοβάθ¬ 
μιας εκπαίδευσης και μέχρι (25) ετών οι απόφοιτοι των 
ΙΕΚ, των Λυκείων και των Επαγ/κών Σχολών. 

δ. Εγγεγραμμένοι άνεργοι στα μητρώα ανέργων των 
Υπηρεσιών. 

4. Το ποσό της επιδότησης για κάθε ημέρα εργασίας 
πλήρους απασχόλησης καθορίζεται στις 2.400 δρχ. και 
μέχρι (25) ημέρες κατ' ανώτατο όριο για κάθε μήνα, εφό¬ 
σον υπάρχουν όμως (20) τουλάχιστον ημερομίσθια το 
μήνα για κάθε απασχολούμενο με το πρόγραμμα. 

5. Η διάρκεια της επιδότησης καθορίζεται από τρεις (3) 
τουλάχιστον μήνες έως και έξι (6) μήνες κατ' ανώτατο όριο 
και θα αρχίσει να καταβάλλεται από την ημέρα έκδοσης 
εγκριτικής απόφασης υπαγωγής στο πρόγραμμα. 

6. Οι νεοπροσληφθέντες πρέπει να απασχοληθούν 
στην ειδικότητα του κλάδου τους αφού προσλήφθηκαν για 
την απόκτηση επαγγελματικής εμπειρίας και δεξιοτήτων 
και για χρονικό διάστημα τουλάχιστον τριών (3) μηνών. 

7. Είναι δυνατόν να επιδοτηθούν επειχειρήσεις ακόμη 
και αν προσλάβουν αποφοίτους αλλοδαπών σχολών με την 
προϋπόθεση όμως ότι θα προσκομίσουν βεβαίωση ΔΙΚΑ- 
ΤΣΑ σι πτυχιούχοι των ΑΕΙ, βεβαίωση του ΙΤΕ οι πτυχιούχοι 
των ΤΕΙ και βεβαίωση αντιστοιχίας ή ισοτιμίας οι πτυχιού- 
χοι των Επαγγελματικών Σχολών της Μέσης Εκπαίδευ- 
σης. 

8. Η επιχείρηση θα καταβάλλει στους προσληφθέντες μι¬ 
σθό που δεν μπορεί να είναι κατώτερος του προβλεπομέ- 
νου από τις οικείες Σ.Σ.Ε., θα τους ασφαλίζει στους οι¬ 
κείους κλάδους κύριας και επικουρικής ασφάλισης και θα 
τους απασχολεί με πλήρες ωράριο εργασίας. 

ΔΙΚΑΙΟΛΟΓΗΤΙΚΑ ΥΠΑΓΩΓΗΣ 

9, Για να ενταχθεί στο πρόγραμμα αυτό κάποια - επιχεί¬ 
ρηση, πρέπει να υποβάσει στην αρμόδια του τόπου απα¬ 
σχόλησης Υπηρεσία του ΟΑΕΔ τα εξής δικαιολογητικά: 

α. Έντυπη αίτηση που θα περιέχει την επωνυμία, τον 
κλάδο οικονομικής δραστηριότητας και των αριθμό των 
ανέργων που προσέλαβε με το πρόγραμμα. 

β. Αντίγραφο μισθοδοτικών καταστάσεων των (6) μηνών 
που προηγούνται του μηνάς υποβολής της αίτησης για 
ένταξή της στο πρόγραμμα. 

γ, Αντίγραφο καταστατικού (ή Ε.Ε., Ο.Ε., Ε.Π.Ε., Α.Ε.). 

δ. Έναρξη επιτηδεύματος. 

ε. Δελτία ανεργίας και φωτοτυπημένα αντίγραφα των 
αναγγελιών πρόσληψης των μιστωτών. 

στ. Τίτλους σπουδών ή βεβαιώσεις για τους κατόχους 
διπλώματος ΙΕΚ. 

ζ. Επκυρωμένη φωτοτυπία της ταυτότητας ή του διαβα¬ 
τηρίου των νεοπροσληφθέντων μισθωτών. 

10. Για την ύπαρξη των προϋποθέσεων ένταξης των 
επιχειρήσεων στο πρόγραμμα κρίνουν οι κατά τόπους αρ¬ 
μόδιοι Δ/ντες ή Προϊστάμενοι των Υ.Ν., Τ.Υ., Γ.Ε. του 
ΟΑΕΔ. 

11. Για την καταβολή της επιδότησης οι επιχειρήσεις θα 
υποβάλλουν στην αρμόδια Υπηρεσία του Οργανισμού τα 
εξής δικαιολογητικά. 

α. Κατάσταση απασχοληθέντων μισθωτών που θα περι¬ 
λαμβάνει την επωνυμία της επιχείρησης και της διεύθυνσή 
της, το ονοματεπώνυμο των προσληφθέντων, τη χρονολο¬ 
γία γέννησης, την ημερομηνία πρόσληψης, την ειδικό¬ 
τητα, τα ημερομίσθια που πραγματοποιήθηκαν κατά μήνα 
(και μέχρι θμήνες), το ποσό που βαρύνεται ΟΑΕΔ, το ποσό 
που καταβλήθηκε στους μισθωτούς και στήλη υπεύθυνης 
δήλωσης στην οποία θα υπογράφουν οι μισθωτοί άτι απα¬ 
σχολήθηκαν και πληρώθηκαν για το χρονικό διάστημα για 
το οποίο ζητείται το ποσό. 

β. Μισθοδοτικές καταστάσεις προσωπικού της επιχεί- 
ρησης. 

γ. Βιβλιάριο αγοράς ενσήμων για το χρονικό διάστημα 
για το οποίο ζητείται η επιδότηση. 

Είναι δυνατή η καταβολή της επιχορήγησης και σε περί¬ 
πτωση που οι φορείς κοινωνικής ασφάλισης έχουν επιβάλ¬ 
λει στην επιχείρηση πράξη εισφορών και έχουν προχωρή¬ 
σει σε διακανονισμό της καταβολής των εισφορών αυτών, 
οπότε αρκεί η προσκόμιση της πράξης αυτής και του δια¬ 
κανονισμού και θα εξετάζεται εάν ο εργοδότης είναι ενή¬ 
μερος προς τις υποχρεώσεις του. 

δ. Βεβαίωση ασφαλιστικής και φορολογικής ενημερό¬ 
τητας σε περίπτωση που θα καταβληθεί ποσό που θα 
υπερβαίνει τις 200.000 δρχ. 

12. Αξιώσεις επιχειρήσεων για είσπραξη της επιδότη¬ 
σης ασκούνται μέσα σε (3) το αργότερο μήνες από το μήνα 
λήξης της απασχόλησης με το πρόγραμμα αυτό. 

13. Μετά τη λήξη του προγράμματος οι επιχειρήσεις θα 
δίδουν στους μισθωτούς που απασχολήθηκαν βεβαίωση 
προϋπηρεσίας στον κλάδο τους. 

14. Κάθε διαφορά που τυχόν προκϋψει κατά την εφαρ¬ 
μογή της απόφασης αυτής, μεταξύ επιχείρησης και ΟΑΕΔ 
θα επιλύεται με απόφαση των Διευθυντών (Υ.Ν., Τ.Υ., ή 
Γ.Ε.) των αρμόδιων Υπηρεσιών του ΟΑΕΔ. Σε περίπτωση 
εμπρόθεσμης άσκησης ένστασης κατά της ως άνω από¬ 
φασης μέσα σε (10) ημερολογιακές ημέρες από την κοι¬ 
νοποίησή της, η διαφορά θα επιλύεται από τον αρμόδιο 
Περιφερειακό Διευθυντή. Κατά της τελευταίας απόφασης 
του Περιφερειακού Διευθυντή επιτρέπεται ένσταση εντός 
(10) ημερολογιακών ημερών από της κοινοποίησής της 
επί της οποίας θα επιλαμβάνεται το Δ.Σ. του Οργανισμού 
μετά από εισήγηση της Διεύθυνσης Απασχόλησης. 

Τα οριζόμενα στην παρ. αυτή τροποποιούνταν αναλό- 
γως, σύμφωνα με τα ορισθησόμενα στην Απόφαση του 
Υπ. Εργασίας για τις αρμοδιότητες των Περ/κών Διοικητι¬ 
κών Επιτροπών του ΟΑΕΔ (άρθρ. 11 του Ν. 2224/94). 

15. Η επιδοτηθείσα επιχείρηση μετά τη λήξη του προ¬ 
γράμματος αυτού μπορεί να εντάξει τον ίδιο μισθωτό στο 
πρόγραμμα Ν.Θ.Ε. εφόσον συντρέχουν οι προϋποθέσεις 
(μη μείωση προσωπικού κατά το τελευταίο θμηνο, πλήρης 
απασχόληση, μη εξαίρεση λόγω αντικειμένου δραστηριό¬ 
τητας κ.λπ.). 

16. Δεν είναι δυνατή η επιδότηση επιχείρησης για μι¬ 
σθωτούς που κατά το τελευταιό θμηνο πριν από το μήνα 
υποβολής της αίτησής της ε'ιχαν απασχοληθεί στην ίδια 
επιχείρηση. Εξαιρούνται οι σπουδαστές ΤΕΙ που απασχο¬ 
λήθηκαν ως ασκούμενοι για την απόκτηση του πτυχίου 
τους. 


ΛΗΞΗ ΠΡΟΓΡΑΜΜΑΤΟΣ 

17. Το ανωτέρω πρόγραμμα λήγει την 31.12.97 και ως τε¬ 
λευταία ημέρα υποβολής αιτήσεων ορίζεται η 1.12.97. Σε 
περίπτωση πλήρωσης των προβλεπομένων θέσεων πριν 
από την ανωτέρω ημερομηνία το Δ. Σ. του ΟΑΕΔ μπορεί να 
καθορίσει άλλη ημέρα λήξης των προγραμμάτων ή αντιθέ- 
τως σε περίπτωση μη πλήρωσης των θέσεων μεταγενέ¬ 
στερη ημερομηνία λήξης τους, χωρίς να απαιτείται τροπο¬ 
ποίηση της παρούσας. 

18. ΣΥΣΤΗΜΑ ΕΛΕΓΧΟΥ ΚΑΙ ΠΑΡΑΚΟΛΟΥΘΗΣΗΣ 

α) Προκειμένου να εξασφαλισθεί η απστελεσματικόιητα 
των ενεργειών οι οποίες χρηματοδοτούνται από το ΕΚΤ και τσν 
ΟΑΕΔ λαμβάνονται τα αναγκαία μέτρα με σκοπό: 

- Την πιστή τήρηση των Εθνικών και Κοινοτικών διατά¬ 
ξεων. 

- Την ορθή υλοποίηση των ενεργειών και τη διαπίστωση 
του εάν αυτές είναι σύμφωνες με τις ισχύουσες ρυθμίσεις. 

- Την πρόληψη ή την διαπίστωση τυχόν παραβάσεων. 

- Την εξακρίβωση της σύντομης διεξαγωγής των χρη¬ 
ματοδοτούμενων από το ΕΚΤ ενεργειών. 

β) Η διεξαγωγή ελέγχων στις χρηματοδοτούμενες από 
το ΕΚΤ ενέργειες προβλέπεται: 

- Από τις διατάξεις των άρθρων 206 και 209 εδάφιο β' 
της Συνθήκης ΕΟΚ. 

- Από τον Καν. 4253/88 (άρθρ. 25 παρ. 1 και β). 

- Από τον Καν. 4255/88 που αφορά το ΕΚΤ. 

- Από τον 2082/93 άρθρο 23. 

-Από τον Καν. 1681/94. 

γ) Οι ελεγχόμενες επιχειρήσεις υποχρεούνται: 

- Να παρέχουν κάθε δυνατή βοήθεια και ενημέρωση 
προς τους ελεγκτές υπαλλήλους. 

- Να τηρούν τα αποδεικτικά στοιχεία και έγγραφα που 
αναφέρονται στην παρούσα ΥΑ για 6 μήνες μετά τη λήξη 
του προγράμματος. 

δ) Για την ομαλή πορεία των προγραμμάτων με σκοπό 
την επίτευξη των στόχων τους, ώστε να μην υπάρχουν 
αποκλίσεις, θα παρακολούνται: 

- οι εγκριθείσες θέσεις 

- η κάλυψη των θέσεων 

- η καταβολή των επιδοτήσεων κ.λπ. 

Για τις ανωτέρω ενέργεια θα συντάσσονται εκθέσεις. 

19 ΔΙΑΔΙΚΑΣΙΑ ΕΛΕΓΧΟΥ 

α) Ο έλεγχος του προγράμματος αυτού υλοποιείται σε 
τρεις βαθμίδες. 

- Πρωτοβάθμιας που διενεργείται από υπαλλήλους των 
Υ.Ν., ΤΥ, Γ.Σ. του ΟΑΕΔ μετά από εντολή του Προϊσταμέ¬ 
νου τους. 

- Δευτεροβάθμιος που διενεργείται από υπαλλήλους 
των Υπηρεσιών των οικείων Περ/κών Δ/νσεων του ΟΑΕΔ 
μετά εντολή του Περ/κού Δ/ντή και σύμφωνα γνώμη του 
Διοικητή του ΟΑΕΔ. 

- Τριτοβάθμιας που διενεργείται με εντολή της Διοίκη¬ 
σης του ΟΑΕΔ και από υπαλλήλους που ορίζει αυτή. 

Οι έλεγχοι και των τριών βαθμιδών πραγματοποιούνται 
από δύο (2) ελεγκτές. 

β) Σκοπός του ελέγχου είναι η εξακρίβωση της ορθής ή 
μη υλοποίησης του προγράμματος. 

γ) Κατά τον έλεγχο για τη διαπίστωση της υλοποίησης 
του προγράμματος θα συντάσσεται έκθεση. 

δ) Έλεγχο επί των ως άνω προγραμμάτων δύνανται επί¬ 
σης να διενεργούν εντεταλμένα όργανα του Υπ. Εργασίας, 
Υπ. Οικονομικών και της Ευρωπαϊκής Επιτροπής. 

20. ΚΑΛΥΨΗ ΔΑΠΑΝΗΣ: 

Από τις διατάξεις της παρούσας απδφσσς προκαλείται 
δαπάνη σε βάρος του προϋπολογισμού του ΟΑΕΔ1,8 διχ. 
Δρχ. περίπου αναλυτικά ανά έτος ως εξής: 

Για το έτος 1997: 900 εκ. Δρχ. 

Για το έτος 1998: 900 εκ Δρχ. 

Γ ια την ανωτέρω δαπάνη έχει εγγράφει πίστωση στον 
υπά κατάρτιση προϋπολογισμό του ΟΑΕΔ έτους 1997 με 
τα στοιχεία ΚΑΕ 2499Γ του φορέα 200. 

Γ ια το έτος ’98 η πίστωση θα εγγράφει όταν καταρτι- 
σθεί ο προϋπολογισμός. 

Η εν λόγω δαπάνη δεν βαρύνει τον Κρατικό Προϋπολο¬ 
γισμό και δεν εμπίπτει στις διατάξεις της παρ. 3 του άρ¬ 
θρου 22 του Ν. 2362/95 (περ. δημοσίου λογιστικού). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Φεβρουάριου 1997 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 
-♦- 

Αριθ- Φ14/ΟΙΚ441 (5) 

Εξόφληση τρεχουσών και καθυστερούμενων εισφορών 
προς Οργανισμός Κοινωνικής Ασφάλισης αρμοδιότη¬ 
τας Υπουργείου Εργασίας και Κοινωνικών Ασφαλί¬ 
σεων, επιχειρήσεων της επαρχίας Κόνιτσας που υπέ¬ 
στησαν ζημιές από τους σεισμούς της 26ης Ιουλίου 
1996. 

Ο ΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 8 του Ν. 2256/94 (ΦΕΚ 
196) -Συμβούλια κρίσης και επιλογής ιατρικού καιοδοντι- 
τριακοϋ προσωπικού και άλλες διατάξεις». 

2. Τη δημιουργηθείσα κατάσταση την Επαρχία Κόνι¬ 
τσας, από τους σεισμούς της 26ης Ιουλίου 1996. 

3. Την άμεση ανάγκη υποβοήθησης της προσπάθειας 
αποκατάστασης της οικονομικής ζωής στην πληγείσα πε¬ 
ριοχή. 

4. Τις διατάξεις του Ν. 1558/1985 (Α 137) «Κυβέρνηση 
και Κυβερνητικά Όργανα». 

5. Τις διατάξεις του Π.Δ. 372/95 (Α 201) και Π.Δ. 213/ 
1992 9 (Α 102). 

6. Την αριθ. 80078/4.10.1996 (Β 924) κοινή απόφαση 
του Πρωθυπουργού και του Υπουργού Εργασίας και Κοι¬ 
νωνικών Ασφαλίσεων «Ανάθεση αρμοδιοτήτων στους 
Υφυπουργούς Εργασίας και Κοινωνικών Ασφαλίσεων». 

7. Τις διατάξεις του άρθρου 27 του Ν. 2081/1992 (Α 
154). 

8. Το γεγονός ότι από την απόφαση αυτή δεν προκαλεί- 
ται επιβάρυνση στο ΙΚΑ και στους λοιπούς ασφαλιστικούς 
οργανισμούς, αλλά υστέρηση των εσόδων τους, το ύψος 
των οποίων δεν μπορεί να υπολογιστεί δεδομένου ότι δεν 
έχει ολοκληρωθεί η απογραφή των επιχειρήσεων που 
υπέστησαν ζημιές, αποφασίζουμε. 

Ασφαλιστικές εισφορές, τρέχουσες και καθυστερούμε- 
νες, προς όλους τους ασφαλιστικούς οργανισμούς αρμο¬ 
διότητας Υπουργείου Εργασίας και Κοινωνικών Ασφαλί¬ 
σεων, που οφείλονται από επιχειρήσεις, εργοδότες ή 
ασφαλισμένους που έχουν επαγγελματική εγκατάσταση ή 


δραστηριότητα σε περιοχές της επαρχίας Κόνιτσες που 
επλήγησαν από τους σεισμούς της 26ης Ιουλίου 1996 και 
που αποδεδειγμένα υπέστησαν ζημιές, ρυθμίζονται ως 
εξής: 

1. Οι καθυστερούμενες ασφαλιστικές εισφορές, περιό¬ 
δου απασχόλησης μέχρι 30.6.1996, προς Οργανισμός 
Κοινωνικής Ασφάλισης, μαζί με τα πρόσθετο τέλη, τόκους 
και λοιπές προσαυξήσεις και επιβαρύνσεις της ίδιας ημε¬ 
ρομηνίας, κεφαλαιοποιούνται. 

2. Αναστέλλεται η καταβολή των τρεχουσών ασφαλιστι¬ 
κών εισφορών προς τους Οργανισμούς της προηγούμενης 
παραγράφου, περιόδου απασχόλησης από 1.7.1996 μέχρι 
30.6.1997. 

Κατά το χρονικό διάστημα της αναστολής δεν υπολογί¬ 
ζονται πρόσθετα τέλη και άλλες προσαυξήσεις ως και 
πρόσθετες επιβαρύνσεις οικοδομών (ΠΕΓΊΕΟ). 

3. Οι εισφορές των προηγουμένων παραγράφων εξο¬ 
φλούνται σε 24 ισόποσες μηνιαίες δόσεις, αρχής γενομέ- 
νης από το μήνα Ιούλιο 1997. Το ποσό της κάθε δόσης δεν 
μπορεί να είναι μικρότερο των 30.000 δρχ. 

Ειδικά για το Ταμείο Συντάξεως και Αυτοσφαλίσεως 
Υγειονομικών και το Ταμείο Συντάξεων Μηχανικών και Ερ¬ 
γοληπτών Δημοσίων Έργων, οι προαναφερόμενες οφειλές 
μπορεί να καταβληθούν σε τέσσερις εξη μηνιαίες δόσεις. 

Η πρώτη δόση καταβάλλεται το μήνα Ιούλιο του 1997, 
ενώ οι επόμενες δόσεις θα καταβάλονται στη συνέχεια 
μέσα στο πρώτο δίμηνο της κάθε εξαμηνίας. 

4. Απαραίτητες προϋποθέσεις για την υπαγωγή στη 
ρύθμιση αυτή είναι: 

α. Η υποβολή αίτησης με βεβαίωση της οικείας Νομαρ¬ 
χίας ή του οικείου Επιμελητηρίου του νομού, από την 
οποία να προκύπτει η ζημιά που έχει υποστεί ο οφειλέτης 
από τους σειομούς, καθώς και το ύψος αυτής. 

β. Πληγέντες εργοδότες, για τους οποίους ενδέχεται να 
καταλογισθούν σε βάρος του εισφορές που ανάγονται σε 
απασχόληση χρονικής περιόδου μέχρι 30.6.1997 και που 
θα προκύψουν από διεκπεραίωση καταγγελίας ή από δια¬ 
φορές εισφορών κατά τον τακτικό έλεγχο, μπορούν να 
υποβάλουν αίτηση για διακανονισμό, μέχρι την 30.6.1999, 
ημερομηνία που λήγει η προβλεπόμενη από τις παρούσες 
διατάξεις καταβολή δόσεων, και να καταβάλουν όλες τις 
απαιτητές δόσεις μετά των αναλογούντων προσθέτων τε¬ 
λών εκπρόσθεσμης καταβολής. 

5. Στην παρούσα ρύθμιση μπορούν να υπαχθούν και 
όσοι έχουν ρυθμίσει τις οφειλές τους με ειδικές διατάξεις, 
για το μέρος εκείνο των εισφορών που δεν εξοφλήθηκε, 
με τα πρόσθετα τέλη που αντιστοιχούν σ' αυτό, υπολογι¬ 
σμένα μέχρι 30.6.1996. 

6. α. Η μη εμπρόθεσμη καταβολή μιάς δόσης πέραν των 
τριών (3) μηνών, καθώς και η μη καταβολή των τρεχουσών 
απαιτητών ασφαλιστικών εισφορών, συνεπάγεται την αμε- 
τάκλητη απώλεια του παρεχόμενου με την απόφαση αυτή 
ευεργετήματος και καθιστά άμεσα απαιτητό το σύνολό 
του οφειλόμενου ποσού από κυρία εισφορά με τα αναλο- 
γούντα σ’ αυτή κατά την ημέρα εξόφλησης πρόσθετα 
τέλη, επιβαρύνσεις, προσαυξήσεις, αυτοτελή πρόσθετα 
τέλη κλπ. 

β. Σε περίπτωση εκπρόσθεσης καταβολής δόσης, το 
συνολικό πόσο αυτής, όπως έχει διαμορφωθεί μετά την 
κεφαλαιοποίηση, θα προσαυξάνεται με τα προβλεπόμενα 
από την παρ. 3 του άρθρου 21 του Ν. 1902/90 πρόσθετα 
τέλη. 





1530 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


7. Ως ασφαλιστικές εισφορές, θεωρούνται οι εισφορές 
ασφαλισμένου και εργοδότη, οι εισφορές υπέρ ΙΚΑ - ΕΛ- 
ΔΕΟ καθώς και οι καθυστερσύμενες εισφορές προς τους 
Οργανισμούς Κοινωνικής Πολιτικής που συνεισπράττονται 
από το ΙΚΑ, εξαιρουμένωντωνεισφορών από προαιρειτική 
ασφάλιση. 

Για την καταβολή της κάθε δόσης απαραίτηση προϋπό¬ 
θεση είναι η προγενέστερη εξόφληση των απαιτητών τρε- 
χουσών εισφορών. 

8. Για όσο διάστημα οι εργοδότες τηρούν τους όρους 
του διακανονισμού: 

α. Αναστέλλεται η διαδικασία λήψης αναγκαστικών μέ¬ 
τρων, ενώ διατηρούνται οι καταχέσεις και υποθήκες του 
έχουν επιβληθεί. Είναι δυνατή η επιβολή νέων κατασχέ¬ 
σεων κινητών και ακινήτων, καθώς και η εγγραφή υποθή¬ 
κης για διασφάλιση της οφειλής. Αίρονται οι κατασχέσεις 
εις χείρας τρίτου, οι οποίες έχουν ήδη επιβληθεί. 

Β. Αναστέλλεται η ποινική δίωξη για παράβαση του Α.Ν. 
86/1967, εξαλείφεται το αξιόποινο σε περίπτωση ολο- 
σχερώνς εξόφλησης και αναβάλλεται η εκτέλεση της κα- 
ταγνωσθείσας ποινής ή διακόπτεται η αρξάμενη εκτέλεση 
αυτής, η οποία τελικά εξαλείφεται σε περίπτωση ολοσχε- 
ρώς εξόφλησης. 

γ. Δεν υποβάλλονται αιτήσεις για προσωρινή κράτηση, 
σύμφωνα με τις διατάξεις του άρθρου 46 του Ν. 2065/92. 
Επίσης αποσύρονται οι υποβληθείσες αιτήσεις, διακόπτε¬ 
ται η εκτέλεση των καταδικαστικών αποφάσεων και δεν 
εφαρμόζονται οι διατάξεις του άρθρου 21 παρ. 7 του Ν. 
1902/90, που αφορούν το μέτρο της απαγόρευσης εξό¬ 
δου από τη χώρα των οφειλετών και ανακαλούνται οι ήδη 
επιβληθείσες απογορεύσεις για όσο διάστημα είναι συνε¬ 
πείς με τους όρους της ρύθμισης. 

Οι κατατεθείσες εγγυητικές επιστολές για ρύθμιση της 
οφειλής επιστρέφονται, διατηρούνται δε οι κατατεθείσες 
για άλλους λόγους ή αντικαθίστανται με νέες που θα καλύ¬ 
πτουν τις δόσεις της παρούσας ρύθμισης. 

Οι παραπάνω αναστολές παύουν, εφόσον ο υπόχρεος 
απωλέσει το δικαίωμα της ρύθμισης. 

9. Το ΙΚΑ και οι άλλοι ασφαλιστικοί οργανισμοί κύριας 
ασφάλισης χορηγούν βαβαίωση ενημερότητας για τη δα¬ 
νειοδότηση - Χρηματοδότηση επιχειρήσεων από τράπε¬ 
ζες ή οποιοδήποτε άλλο πιστωτικό ίδρυμα, καθώς και το 
Δημόσιο, βάσει των διατάξεων του άρθρου 4 του Ν. 
1239/82 και της παρ. 7 του άρθρου 39 του Ν. 2065/1992, 
εφόσον η επιχείρηση έχει υπαχθεί στο διακανονισμό και 
τηρεί τους όρους της ρύθμισης. Η παραπάνω ρύθμιση δεν 
ισχύει για χορήγηση βεβαίωσης εξόφλησης τελικού λογα- 
ρισμού αναδόχου οικοδομικού - τεχνικού έργου. 

10. Όπου από τις κείμενες διατάξεις απαιτείται ως 
προϋπόθεση για την απονομή σύνταξης από τα ταμεία αυ- 
τοτελώς απασχολούμενων η προηγούμενη εξόφληση των 
καθυστερούμενών οφειλών, λογίζεται ότι υπάρχει η προϋ¬ 
πόθεση αυτή, στην περίπτωση υπαγωγής στο παρόντα 
διακανονισμό. 

Σε περίπτωση καθυστέρησης καταβολής οφειλόμενης 
δόσης, το αντίστοιχο ποσό αυτής συμψηφίζεται και παρα- 
κρατείται από το ποσό της καταβαλλόμενης σύνταξης 
τους αμέσως επόμενου μήνα. 

11. Τα εκ της ασφαλίσεως δικαιώματα των εργαζομέ¬ 
νων κατά την περίοδο της αναστολής, δεν επηρεάζονται 
από την μη καταβολή των εισφορών εκ μέρους των επιχει¬ 


ρήσεων, με την προϋπόθεση ότι οι επιχειρήσεις αυτές θα 
αποδεχθούν τις σχετικές καταλογιστικές πράξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Φεβρουάριου 1997 

Ο ΥΦΥΠΟΥΡΓΟΓ 

ΝΙΚ. ΦΑΡΜΑΚΗΣ 
-♦- 

Αριθ. Π4α/φ11/οικ.1159 (6) 

Χορήγηση καρτών μετακίνησης σε άτομα με Ειδικές Ανά¬ 
γκες για το έτος 1997. 

Ο ΥΠΟΥΡΓΟΣ ΟΙΚΟΝΟΜΙΚΩΝ 
ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 25 του Ν. 2072/92 (ΦΕΚ 
125/23.7.92). 

2. Τις διατάξεις του άρθρου 27 του Ν. 2081/92 με τις 
οποίες προστέθηκε το άρθρο 29 Α στο Νόμο 1558/85 
«Κυβέρνηση και Κυβερνητικά Όργανα». 

3. Τις διατάξεις του άρθρου 22 του Ν. 2362/95 (ΦΕΚ 
247/27.11.95 τ.Α). 

4. Το Π. Δ/γμα 138/92 «Οργανισμός του Υπουργείου 
Υγείας και Πρόνοιας» (ΦΕΚ 68/Α 1992). 

5. Την κοινή Απόφαση Πρωθυπουργού και Υπουργού 
Υγείας και Πρόνοιας με αριθμό ΔΥ3α/οικ. 878/4.10.96, 
«Ανάθεση αρμοδιοτήτων στους Υφυπουργούς Υγείας και 
Πρόνοιας Εμμανουήλ Σκουλάκη και Θεόδωρο Κοτσώνη» 
(ΦΕΚ 924 β). 

6. Την κοινή απόφαση Πρωθυπουργού και Υπουργού 
Οικονομικών με αριθμό 1107147/1239/0006 Α/4.10.96) 
ΦΕΚ 922/Β/7.10.96. 

7. Το γεγονός ότι από την απόφαση αυτή προκαλείται 
σε βάρος του κρατικού προϋπολογισμού δαπάνη μέχρι πο¬ 
σού 3.800 εκατ. δρχ. η οποία θα καλυφθεί από την εγγε¬ 
γραμμένη πίστωση του ΚΑΕ 0827 του ειδικού φορέα 220 
του Π/Υ του Υπ. Υγείας και Πρόνοιας. 

Άρθρο 1 

1. Στα Άτομα με Ειδικές Ανάγκες, που έχουν παθολο- 
γοανατομικό ποσοστό αναπηρίας τουλάχιστον 67%, 
στους συνοδούς των ολικά τυφλών και των ατόμων με βα¬ 
ριά νοητική καθυστέρηση με δείκτη νοημοσύνης 30 και 
κάτω παρέχεται ο δικαίωμα της μετακίνησης με μειωμένο 
εισιτήριο κατά 50% στις εξής περιπτώσεις: 

α. Σε όλες τις διαδρομές εσωτερικού των υπεραστικών 
λεωφορείων των ΚΤΕΛ. 

β. Σε όλες τις διαδρομές του εσωτερικού δικτύου του 
Ο.Σ.Ε. 

γ. Σε όλες τις διαδρομές των αστικών λεωφορείων κάθε 
επαρχιακής πόλεως για τους κατοίκους του συγκεκριμέ¬ 
νου νομού. 

2. Στα άτομα με Ειδικές Ανάγκες, που διμένουν μόνιμα 
στην Αττική και στη Θεσσαλονίκη και έχουν το προαναφε- 
ρόμενο παθολογοανατομικΰ ποσοστό αναπηρίας 67%, 
στους συνοδούς των ολικά τυφλών και των ατόμων με βα¬ 
ριά νοητική καυστέρηση με δείκτη νοημοσύνης 30 και 
κάτω παρέχεται το δικαίωμα της δωρεάν μετακίνησης με 
τα αστικά μέσα συγκοινωνίας του Ο.Α.Σ.Α. και του 
Ο.Α.Σ.Θ. αντίστοιχα, εφόσον: 

α. Το ετήσιο ακαθάριστο ατομικό τους εισόδημα από 

οποιαδήποτε πηγή δεν είναι μεγαλύτερο των 3.500.000 
(τριών εκατομμυρίων πεντακοσίων χιλιάδων) δραχμών ή το 
ετήσιο ακαθάριστο οικογενειακά εισόδημα από οποιαδή¬ 
ποτε πηγή δεν είναι μεγαλύτερο των 5.500.000 (πέντε 
εκατομμυρίων πεντακοσίων χιλιάδων) δραχμών και 

3. Δεν είναι κάτοχοι ιδιωτικής χρήσεως επιβατηγού αυ¬ 
τοκινήτου το οποίο απέκτησαν ατελώς ως άτομα με ειδι¬ 
κές ανάγκες, σύμφωνα με τις εκάστοτε ισχύουσες διατά¬ 
ξεις. 

3. Το ύφος του εισοδήματος αποδεικνύεται με την προ¬ 
σκόμιση φωτοαντιγράφου του εκκαθαριστικού σημειώω- 
ματος της οικείας οικονομικής εφορίας το οποίο επικυρώ¬ 
νεται από την αρμόδια Υπηρεσία Κοινωνικής Πρόνοιας με 
την επίδειξη του πρωτοτύπου ή με βεβαίωση της κατά τό¬ 
πον αρμόδιας Δ.Ο.Υ. στην περίπτωση που ο ενδιαφερόμε¬ 
νος δεν υποχρεούται στην υποβολή φορολογικής δήλω¬ 
σης. 

Αρθρο 2 

1. Οι ενδιαφερόμενοι για λήψη κάρτας που είναι μόνιμοι 
κάτοικοι του κατά περίπτωση Νομού, την προμηθεύονται 
από τις Διευθύνσης ή τα Τμήματα Κοινωνικής Πρόνοιας 
των Νομαρχιακών Αυτοδιοικήσεων. 

Η κάρτα ισχύει για το χρονικό διάστημα που αναγράφε¬ 
ται σ' αυτή. 

2. Οι ενδιαφερόμενοι θα πρέπει να προσκομίζουν στην 
Υπηρεσία γνωμάτευση αναγνωρισμένης κατά το Νόμο 
Υγειονομικής Επιτροπής (Π. Δ/τος 611/77, Ι.Κ.Α. Ενό¬ 
πλων Δυνάμεων κλπ), στην οποία θα αναγράφεται απαραί¬ 
τητα το παθολογοανατομικό ποσοστό αναπηρίας, το 
οποία πρέπει να είναι τουλάχιστον 67%. 

3. Όοοι έχουν γνωματεύσεις αναγνωρισμένων κατά 
νόμο υγειονομικών επιτροπών με παθολογοανατομικό, 
ποσοστό αναπηρίας τουλάχιστον 67% και τους έχουν χο¬ 
ρηγηθεί κάρτες με τις γνωματεύσεις αυτές, εφόσον δεν 
έχει παρέλθει η χρονική διάρκεια της ισχύος των, δικαιού¬ 
νται ανανέωση του κουπονιού ή της κάρτας. 

4. Όσοι λαμβάνουν σύνταξη επ’ αόριστο με απόφαση 
ασφαλιστικού φορέα, η οποία έχει εκδοθεί βάσει γνωμο- 
τεύσεως Υγειον. Επιτροπής και στην οποία αναγράφεται 
το παθολογοανατομικό ποσοστό αναπηρίας, δικαιούνται 
κάρτα απεριορίστων διαδρομών χωρίς να απαιτείται η έκ¬ 
δοση πρόσθητης γνωμάτευσης πρωτοβάθμου Υγειονομι¬ 
κής Επιτροπής. 

5. Όσοι παίρνουν σύνταξη από τον Ο.Γ.Α. λόγω αναπη¬ 
ρίας βάσει γνωματεύσεων Υγειον. Επιτροπής, μπορούν να 
προσκομίζουν το τελευταίο απόκομα της συντάξεως τους 
στο οποίο αναγράφεται εντϋπως το γράμμα (Α), που ση¬ 
μαίνει αναπηρία. 

6. Όσοι λαμβάνουν οικονομική ενίσχυση (επίδομα) από 
τις Δ/νσεις και τα τμήματα Πρόνοιας ή Υγιεινής με βάση 
γνωμοτεύσεις Υγειον. Επιτροπών ή Υγειονομικών Οργά¬ 
νων ή βεβαιώσεις αρμοδίων φορέων (π.χ. μονάδων τεχνη¬ 


τού νεφρού) χωρίς να αναφέρεται το ποσοστό αναπηρίας, 
δικαιούνται κάρτας χωρίς γνωμάτευση Υγειονομικής Επι¬ 
τροπής. 

Στην ανωτέρω κατηγορία εμπίπτουν οι ολικά τυφλοί και 
οι συνοδοί τους, οι πάσχοντες από νεφρική ανεπάρκεια 
τελικού σταδίου (άτομα που κάνουν αιμοκάθαρση ή περι- 
τοναίκή πλύση), οι βαριά νοητικά καθυστερημένοι με δέ¬ 
κτη νοημοσύνης 30 και κάτω, οι συνοδοί αυτών και οι κω¬ 
φοί. 

7. Πρόσφατη γνωμάτευση δεν απαιτείται για τα ΑΜΕΑ 
που το ποσοστό αναπηρίας τους προέρχεται από ακρωτη¬ 
ριασμό των άνω ή κάτω άκρων. 

Άρθρο 3 

1. Όσοι έχουν γνωμάτευση Υγειον. Επιτροπής ή όσοι 
δεν έχουν σε ισχύ γνωμάτευση κατά την ημερομηνία προ- 
σελεύσεως τους στην Υπηρεσία για λήψη ή ανανέωση 
κάρτας υπσχρεούνται να προσκομίσουν γνωμάτευση ανα¬ 
γνωρισμένης κατά Νόμο Υγειονομικής Επιτροπής (ΠΔ/τος 
611/77, Ενόπλων Δυνάμεων, Ι,Κ.Α. κ.λπ.) στην οποία 
απαραίτητα να γράφεται παθολογοανατομικό ποσοστό 
αναπηρίας τουλάχιστον 67%. 

2. Κατά των απορριπτικών γνωματεύσεων των Πρωτο- 
βαθμιών Υγειονομικών Επιτροπών, οι ενδιαφερόμενοι δύ- 
νανται να προσφύγουν ενώπιον της κατά περίπτωση αρμό¬ 
διας Δευτεροβάθμιας Υγειον. Επιτροπής εντός αποκλει¬ 
στικής προθεσμίας (15) δέκα πέντε ημερών από την ημε¬ 
ρομηνία έκδοσης της γνωμάτευσης της πρωτοβάθμιας 
Υγειονομικής Επιτροπής. 

Άρθρο 4 

1. Ο Υπουργός Υγείας και Πρόνοιας συνάπτει συμβά¬ 
σεις με τους αρμόδιους συγκοινωνιακούς φορείς για την 
έκπτωση 50% ή τη δωρεάν διακίνηση των δικαιούχων ατό¬ 
μων με ειδικές ανάγκες. Με τις συμβάσεις αυτές καθορί¬ 
ζονται: 

α) Η αποζημίωση που πρέπει να καταβάλλει το Υπουρ¬ 
γείο Υγείας και Πρόνοιας σε κάθε συγκοινωνιακό φορέα 
με τον οποίο έχει συνάψει σύμβαση. 

β) Ο τρόπος, η διαδικασία και τα απαιτούμενα, σε κάθε 
περίπτωση, δικαιολογητικά καταβολής της αποζημίωσης 
στους συγκοινωνιακούς φορείς. 

γ) Κάθε άλλη αναγκαία λεπτομέρεια σχετικά με τη διά¬ 
θεση και χρήση των καρτών διακίνησης και τη διαδικασία 
καταβολής της αποζημίωσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Φεβρουάριου 1997 

01 ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΧΡΙΣΤΟΔΟΥΛΑΚΗΣ ΚΟΝ/ΝΟΣ ΓΕΙΤΟΝΑΣ 

αποστολή Φ.Ε.Κ. 5248320 

ΘΕΣΣΑΛΟΝΙΚΗ 

25ης Μαρτίου 21 Τ.Κ. 541 00 (031) 423956 

ΠΕΙΡΑΙΑΣ 4136402 

Νικήτα 6-8 Τ.Κ. 18531 4171307 

ΠΑΤΡΑ (061)271249 

Κορίνθου 327 Τ,Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 


ΤΙΜΗ ΦΥΛΛΩΝ 

ΕΦΗΜΕΡ1ΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνω προοαύξηση 100 δρχ. ανά δοέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

50.000 δρχ. 

2.500 

δρχ. 

Β' (Υπουργικές αποφάσεις κ.τλ.) 

50.000 » 

2.500 

» 

Γ (Διορισμοί, απολύσεις κ.τλ. Δημ. Υπαλλήλων) 

10.000 

500 

» 

Δ' (Απαλλοτριώσεις, πο.λεοδομία κτλ.) 

50.000 

2.500 

>» 

Αναπτυξιακών Πράξεων (Τ.Α.Π.Σ.) 

25.000 

1.250 

>» 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 

10.000 

500 

» 

Παράρτημα (Πίνακες επιτυχόντων διαγωνισμών) 

5.000 

250 


Δελτίο Βιομηχανικής Ιδιοκτησίας (Δ.Ε.Β.Ι.) 

10,000 

500 


Ανώτατου Ειδικού Δικαστηρίου (Α.Ε.Δ.) 

3.000 »· 

150 

» 

Ανωνύμων Εταιρειών & Ε.Π.Ε. 

250.000 

12.500 

η 

Προκηρύξεων Α.Σ.Ε.Π. 

10.000 

500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 

10.000 

>► 


' Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) I 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται πέρα των παραπάνω αναοερομένων ποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογροφείου. 

' Η πληρωμή του ποσοστού τουΤΑΠΕΤ που αντιστοιχεί σε συνδρομές, εισπράπεται στην Αθήνα από το Ταμείο τουΤΑ- 
ΠΕΤ (Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χσόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από 08.00'έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
























